Täna sõitsin  piki riigimetsa teed sünnikodu maadele ja taas pidin korduvalt peatuma, sest õite vahel lendasid meie looduse kaunitar-liblikad - päeva-paabusilmad. On alanud selle liigi sügishooaeg. Kevadised paabusilmad ilmuvad juba aprillis, kuid siis on nad vähem silmatorkavad. Olen neid näinud kodumaja vundamendi ääres, kui päike juba soojendab. Nüüd aga on õite aeg ja paabusilmad lustivad koos teistega laiemalt ringi, ka metsateede ääres. Jääb oodata veel kohtumist uhke admiraliga.